Diari Oficial de la Generalitat Valenciana


Sumari del DOGV 3773, del 16-06-2000 (2000/4794)

ACORD de 30 de maig de 2000, del Govern Valencià, pel qual s'autoritza la modificació de les dades descriptives de determinades línies de subvenció dels annexos de transferències corrents i de transferències de capital del programa 413.10 Salut, afecte a la Conselleria de Sanitat (Exp. núm. 10.014/2000/109).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3773

Data del DOGV
:   16-06-2000

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2000/4794


Organisme emissor
:   Conselleria d'Economia, Hisenda i Ocupació

Tipus de document
:   Acord

ACORD de 30 de maig de 2000, del Govern Valencià, pel qual s'autoritza la modificació de les dades descriptives de determinades línies de subvenció dels annexos de transferències corrents i de transferències de capital del programa 413.10 Salut, afecte a la Conselleria de Sanitat (Exp. núm. 10.014/2000/109). [2000/X4794]
  
El Govern Valencià, en la reunió del dia 30 de maig de 2000, adoptà l'acord següent:
  
El I Pla de la Sida de la Comunitat Valenciana recull entre els seus objectius proporcionar els serveis d'atenció sanitària adequats a l'evolució de la infecció i de la malaltia. A la vista del projecte d'interès presentat per l'Associació Valenciana contra la Sida (AVACOS), projecte que complementa els serveis sanitaris existents a la Comunitat Valenciana a través de l'atenció i integració social per als afectats en un pis tutelat i que suposa la modificació del programa de reinserció social anterior, la Conselleria de Sanitat ha estimat oportuna la realització del projecte per l'associació esmentada, mitjançant la subscripció d'un conveni de col·laboració.
  
Per tot això, es proposa la modificació de les dades descriptives de les línies de subvenció genèriques 3199 del capítol de transferències corrents i 3210 del capítol de transferències de capital del programa 413.10 Salut, ambdues amb la denominació Acollida en pisos tutelats per a persones afectades per VIH i destinades a contribuir a l'atenció sociosanitària de les persones afectades per la Sida, que passen a tenir caràcter de nominatives i la normativa reguladora de les quals serà el conveni que s'ha de subscriure amb l'Associació Valenciana contra la Sida (AVACOS).
  
En conseqüència i en virtut del que disposen els articles 18 i 19 de la Llei 10/1999, de 30 de desembre, de Pressupostos de la Generalitat Valenciana per a l'exercici 2000, a proposta del conseller d'Economia, Hisenda i Ocupació, el Govern Valencià
  
ACORDA
  
Autoritzar la modificació de dades descriptives de les línies de subvenció 3199 de l'annex de transferències corrents i 3210 de l'annex de transferències de capital del programa 413.10 Salut, que passen a tenir el caràcter de nominatives i en les quals figurarà com a únic beneficiari l'Associació Valenciana contra la Sida (AVACOS), així com la modificació de les dades relatives a la normativa reguladora de les subvencions tal com s'indica a continuació:
  
València, 30 de maig de 2000
  
El conseller secretari del Govern Valencià,
  
JOSÉ JOAQUÍN RIPOLL SERRANO